
                  R E F E R A T  D E  A P R O B A R E
[bookmark: _Hlk213399493]privind delegarea gestiunii serviciului public de salubrizare – activitatea de ”curățarea și transportul zăpezii de pe căile publice din localitate și 
menținerea în funcțiune a acestora pe timp de polei sau de îngheț” 
în municipiul Brad, județul Hunedoara, prin procedura 
prevăzută de Legea nr. 98/2016 privind achizițiile 
publice, cu modificările și completările
 ulterioare, respectiv ”achiziție 
publică directă de servicii”



	Serviciul public de salubrizare a localităților face parte din sfera serviciilor comunitare de utilități publice, se desfășoară sub controlul, conducerea sau coordonarea autorităților administrației publice locale și se organizează pentru satisfacerea nevoilor comunităților locale ale unităților administrativ - teritoriale.	
Aceste servicii sunt cuprinse în Propunerea Anexei Programului Anual de Achiziţii pentru anul 2025 la Cap. II.”Servicii”, poziţia 17 – CPV: 90921000-9 și CPV: 90923000-3, conform prevederilor art. 12 din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare. 
	 În conformitate cu prevederile art. 17 alin. 1 din din același act normativ, ”Autoritatea contractantă alege procedura de atribuire în funcţie de următoarele aspecte: 
  a)  valoarea estimată a achiziţiei;
  b) complexitatea contractului/acordului-cadru ce urmează a fi atribuit;
  c) îndeplinirea condiţiilor specifice de aplicare a anumitor proceduri de atribuire.”
În conformitate cu prevederile art. 7 alin. 5 din Legea nr. 98/2016 privind achizițiile publice, cu modificările și completările ulterioare, ”Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără T.V.A., este mai mică de 270.120 lei, respectiv lucrări, în cazul în care valoarea estimată a achiziţiei, fără T.V.A., este mai mică de 900.400 lei.”
Valoarea maximă a achiziţiei în faza de pre-achiziție, prin consultarea pieţei privind prețurile similare existente pe piața liberă, este de 270.000 lei (fără T.V.A.). 
Costurile cu prestarea acestor servicii vor fi suportate din bugetul local al Municipiului Brad aferent anului bugetar 2025 – cap. ”Cheltuieli curente – situații de urgență”.
Până la încheierea procedurii de concesionare și încheierea contractului de delegare a gestiunii, se impune asigurarea continuității activității de ”curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț”.
 Astfel, delegarea gestiunii se va face pe o perioadă de 3 (trei) luni, dar nu mai mult de data finalizării procedurii de concesionare a serviciului public de salubrizare pentru activitățile:  ”măturatul, spălatul şi stropitul căilor publice din localitate, inclusiv colectarea şi transportul deşeurilor de pământ şi pietre provenite de pe căile publice la depozitele de deşeuri, precum şi a deşeurilor provenite din coşurile stradale la depozitele de deşeuri şi/sau la instalaţiile de tratare” și  ”curăţarea şi transportul zăpezii de pe căile publice din localitate şi menţinerea în funcţiune a acestora pe timp de polei sau de îngheţ”.
Ținând cont de prevederile legale invocate, consider că procedura de achiziție care se poate aplica în situația de față este cea directă, sens în care se vor transmite solicitări scrise către societăți comerciale capabile să asigure prestarea serviciilor de curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț în vederea emiterii unor oferte de preț pe metru pătrat. Ofertele vor fi negociate cu o comisie de evaluare constituită în acest sens. Materialele și produsele folosite vor fi incluse în prețul de prestare a serviciilor.
Serviciile vor fi achiziţionate de la o societate autorizată pentru prestarea acestora, societate care dispune de personal calificat, este înscrisă în Sistemul Electronic al Achizițiilor Publice și care se va putea autoriza ANRSC  după încheierea contractului. 
Comenzile se vor întocmi în funcție de necesități, iar decontările se vor face din bugetul alocat fiecărei subunități în acest sens numai după prestarea serviciilor și acceptarea situațiilor de plată de către fiecare beneficiar. 
În contextul celor de mai sus am inițiat prezentul proiect de hotărâre prin care am propus delegarea gestiunii serviciului public de salubrizare – activitatea de ”curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț” în municipiul Brad, județul Hunedoara, prin procedura prevăzută de Legea nr. 98/2016 privind achizițiile publice, cu modificările și completările ulterioare, respectiv ”achiziție publică directă de servicii” și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, împuternicirea Primarului Municipiului Brad să semneze contractul de achizitie publică de servicii – activitatea de   ”curățarea și transportul zăpezii de pe căile publice din localitate și menținerea în funcțiune a acestora pe timp de polei sau de îngheț”.	
În susţinerea propunerii mele invoc prevederile art. 2 alin. (3) lit. l) din Legea nr. 101/2006 a serviciului de salubrizare a localităților, republicată, cu modificările și completările ulterioare, ale art. 1 alin. (2) lit. e), art. 29 alin. (2),  alin. (8) lit. b) și alin. (9) și art. 32 alin. (3) din Legea  nr. 51/2006 a serviciilor comunitare de utilităţi publice, republicată, cu modificările și completările ulterioare, ale art. 7 alin. (5), alin. (6) și alin. (7) din Legea nr. 98/2016 privind achizițiile publice, cu modificările și completările ulterioare, ale art.17 alin. (1) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările și completările ulterioare, precum și ale art.129 alin. (1) lit. d) și alin. (7) lit. n) din O.U.G. nr. 57/2019 privind Codul administrativ cu modificările și completările ulterioare.                             

